**Strandi rendtartás**

1. A kijelölt fürdőhely határai:

- a parton elhelyezett fehér alapú, kék hullámzó vízen fekete felsőtestet ábrázoló, kék mezőben fehér nyíllal a távolság feltüntetésével, a táblák közötti terület

- a vízen elhelyezett vörös – fehér függőlegesen csíkozott henger alakú bóják és a part közötti vízfelület.

**2.** Vízi jármű kísérete nélkül a parttól 1000 méternél nagyobb távolságban tilos fürdeni. A fürdőhely határát jelző bójákon túli vízfelületen hajó és vízi sporteszközök közlekedésével számolni kell. A fürdőhely határát jelző bójánál a vízmélység 100cm.

**3.** Hat éven aluli, továbbá úszni nem tudó tizenkét éven aluli gyermek csak felnőtt közvetlen felügyelete mellett fürödhet a szabad vízben.

**4**. Gyermek és ifjúsági csoportok esetén a csoport vezetőjének a fürdőzők létszámának megfelelő számú, úszni tudó és a vízi mentésben jártas felnőtt személyekből figyelő és mentő őrséget kell állítania.

**5.** Fürdőzők közelében úszóeszközt csak úgy szabad használni, hogy az a fürdőzőket ne veszélyeztesse.

**6.** Minden év április 1.-től október 31.-ig vihar-előrejelző és viharjelző szolgálat működik a strandtól látható területen.

- Az **I. fokú viharjelzés** (figyelmeztetés az elővigyázatosság betartására) – percenként 45-ször felvillanó sárga fényjelzés – esetén a parttól 500 méternél nagyobb távolságra tilos fürödni,

- A **II. fokú viharjelzés** (figyelmeztetés a fenyegető veszélyre) – percenként 90-szer felvillanó sárga fényjelzés – esetén fürödni tilos.

**7. TILOS:** 46/2001. (XII. 27.) BM rendelet alapján

1. fürdeni éjszaka és korlátozott látási viszonyok között, kivéve, ha a vízfelület megvilágított, és legfeljebb a mély víz határáig;
2. állatot a (fürdőhely területére) kijelölt fürdőhely víz és partterületére bevinni, kivétel a Járási Hivatal által engedélyezett őrkutyás szolgálat, illetve a vakvezető kutya.
3. június 15. és augusztus 31. között a fürdőhely területén horgászni.

**8.** A természetes fürdőhely 2024. június 1. napjától, szeptember 30. napja között strandként üzemel.